สวัสดีค่ะ มีเรื่องไม่สบายใจอยากปรึกษาคุณ เรื่องคือว่า กินยาคุมแบบ21เม็ดมาประมาณ2-3ปีได้ กินตามวันและเวลาปกติ ปจด.มาปกติทุกเดือน แต่เดือนนี้ลืมกินยาเม็ดสุดท้าย ปกติเริ่มกินเม็ดแรกคือวันจันทร์ และเม็ดสุดท้ายคือวันอาทิตย์ แล้วหยุดกิน พอถึงวันพฤหัส ปจด.จะมาปกติเเบบนี้ทุกๆเดือน แต่เดือนนี้มารู้ตัวว่าลืมกินยาเม็ดสุดท้ายในวันที่10 เพราะ ปจด.ไม่มาซักทีเลยเอะใจ ถึงรู้ว่าลืมกิน และมีเพศสัมพันธ์แบบไม่ได้ป้องกันในวันที่9 แบบนี้จะท้องมั้ยคะ ตอนนี้เครียดมาก
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้าเป็นยาคุมแบบ 21 เม็ดนั้น ควรจะต้องกินให้ครบเม็ดยาในแผงค่ะ เพราะยาทุกเม็ดน่าจะเป็นยาฮอร์โมนทั้งหมดหากลืมกินยาไป 1 เม็ด ควรกินชดเชยทันทีที่นึกได้ และกินยาที่เหลือต่อในแผงไปตามปกติ แต่หากไม่ได้กินชดเชย ก็คือกินไม่ครบไป 1 เม็ดนั้น โอกาสตั้งครรภ์ก็ยังมีได้ค่อนข้างน้อย แนะนำสังเกตรอบเดือนหลังจากนี้ หรือในช่วงที่เว้นยา 7 วัน ร่วมกับสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป